AfriForum se Sasolburg-tak vervang 180 straatligte - AfriForum
AfriForum se Sasolburg-tak vervang 180 straatligte
Die AfriForum-tak in Sasolburg het gedurende Augustus 'n nuwe projek geloods wat daarop fokus om stukkende straatligte in Sasolburg en Vaalpark te herstel. Dít volg nadat verskeie inwoners hul ontevredenheid uitgespreek het oor straatligte wat buite werking is en gevolglik 'n veiligheidsrisiko inhou.
Weens die munisipaliteit se beperkte vermoë het die tak besluit om self die straatligte te vervang. Na afloop van suksesvolle opleiding het die takbestuur reeds meer as 180 straatligte in en rondom Sasolburg en Vaalpark vervang.
"Die Sasolburg-tak is nou al 'n geruime tyd besig met verskeie skoonmaakaksies in die dorp en hierdie nuwe projek sal help om die dorp veiliger te maak. Een van ons grootste doelwitte by AfriForum is om hoop te skep vir ons gemeenskappe en die Sasolburg-tak se ywer en onbaatsugtige betrokkenheid is 'n uitstekende voorbeeld hiervan," sê Stephen Nel, AfriForum se distrikskoördineerder vir die sentraalstreek.
Sowel die skoonmaak- as die straatligprojek gaan voort en die tak wil die publiek aanmoedig om betrokke te raak deur deel te neem aan die aksies van en aan te sluit by AfriForum se Sasolburg-tak. Donasies kan ook gemaak word: Stuur 'n e-pos aan Izak Lessing by Izak@lvm1.co.za.
Post Tags:	#AfriForum#Gemeenskap#Sasolburg#Straatligte#vaalpark
Die AfriForum-tak in Vanderbijlpark het in samewerking met ander rolspelers in die gemeenskap 'n vertoë aan Eskom gerig. Dít volg…
Lees meer AfriForum se Vanderbijlpark-tak rig vertoë aan Eskom om krag aan te houContinue
Die burgerregte-organisasie AfriForum en dr. David Klatzow, forensiese wetenskaplike, verwelkom die bevindinge van die WNNR se Meraka Instituut oor…
Lees meer AfriForum en Dr David Klatzow verwelkom bevindings van WNNR oor Knysna-brandeContinue
Die Gelofte: 'n Musiekblyspel kry nog 'n speelvak ná kaartjies weer uitverkoop
DeurAfriForum	 23/06/2022 23/06/2022
Die Gelofte: 'n Musiekblyspel gaan van 3 tot 25 September vir 'n derde speelvak by die AfriForum Teater opgevoer word….